**OŠ Brezovica**

**Stručni aktiv učitelja Hrvatskog jezika**

**Kriteriji vrednovanja, praćenja i ocjenjivanja u nastavi hrvatskoga jezika**

**(5. – 8. razredi)**

1. Broj pisanih provjera[[1]](#footnote-1)

* inicijalni ispit znanja[[2]](#footnote-2)
* 3 – 4 pisane provjere iz jezika
* 3 – 4 pisane provjere iz književnosti
* 2 školske zadaće (jedna u svakom polugodištu)
* 2 diktata (jedan zbroj bodova = jedna ocjena)

Napomena: zadaci pisanih provjera sastavljaju se prema važećim udžbenicima

1. Vrednovanje zadataka i način bodovanja te ocjena

|  |  |
| --- | --- |
| ocjena | izraženo u % |
| 1 | 0 – 49 |
| 2 | 50 – 59 |
| 3 | 60 – 75 |
| 4 | 76 – 89 |
| 5 | 90 - 100 |

Napomena: Učitelju[[3]](#footnote-3) ostaje mogućnost da u pojedinim slučajevima snizi ili povisi prag ovisno o karakteru pismenog rada, težini nastavnog sadržaja i klimi pojedinog razrednog odjela.

**KRITERIJI VREDNOVANJA**

|  |  |
| --- | --- |
| **- Formativno vrednovanje** | Opis formativnog vrednovanja |
| JEZIK | |
|  | Učenik je motiviran za usvajanje sadržaja  iz jezika/ nije motiviran  Pokazuje sposobnost preoblikovanja  Uči s razumijevanjem, ima razvijeno logičko zaključivanje, odvaja bitno od nebitnog.Bez teškoća rješava problemske zadatke.  Samostalno izvodi pravila i zaključke./Nije samostalan.  Posvećuje pozornost zadatku.  S lakoćom pristupa rješavanju zadatka, ali zbog površnosti često/katkada griješi.  Otežano usvaja slovničke sadržaje pa bi im trebalo posvetiti više pozornosti.  Prepoznaje pojavu, ali je u primjeni nesiguran.  Definira, ali ne zna obrazložiti odgovarajuće jezične zakonitosti.  Učenik nije samostalan u rješavanju zadataka i potreban mu je poticaj i vođenje.  Učenik ne napreduje u rješavanju jezičnog gradiva jer njie dovoljno uporan i temeljit u radu.  Dovršava rad unatoč teškoćama na koje nailazi.  Učenik je darovit, marljiv, uporan i zainteresiran za usvajanje jezičnih sadržaja.  Učenik bi trebao brže i s više razumijevanja izvoditi zaključke.  Učenik bi trebao redovitije pisati domaću zadaću.  Učenikovo predznanje/znanje jezika je:   * nezadovoljavajuće * skromno * prosječno * zadovoljavajuće * na vrlo visokoj razini * izvrsno |
|  |  |
| KNJIŽEVNOST | |
|  | Učenik je marljiv i zainteresiran na satovima književnosti.  Samoinicijativno se uključuje u interpretaciju teksta.  Originalan je i kreativan u rješavanju zadataka  potaknutih interpretacijom teksta.  Izvrstan je u karakterizaciji likova.  Uočava odnose među likovima, ali nije samostalan u donošenju zaključaka.  Rado sudjeluje u dramatizaciji.  Pokazuje slabo/osrednje/ izrazito zanimanje za književni sadržaj.  Učenik se rijetko/povremeno/uvijek uključuje u raščlambu djela.  Učenik ima razvijenu sposobnost u traženju stilskih i sadržajnih odrednica u tekstu./ Ima poteškoće… |
|  |  |
| LEKTIRA | |
|  | Učenik čita više od zadanoga plana./Ima slabo razvijen interes.  Ima vrlo razvijen interes za čitanje  Izrazito je marljiv na satu lektire.  Učenik se rijetko/povremeno i samo uz poticaj uključuje u raščlambu lektirnog djela.  Uzorno/dobro/površno/nemarno vodi bilješke o pročitanom djelu.  Karakterizira likove, ali osobine ne potkrepljuje navodima iz djela.  Ne poštuje postavljene rokove za čitanje lektire. |
|  |  |
| JEZIČNO IZRAŽAVANJE - **usmeno** | |
|  | Čita tečno i izražajno./ Treba razvijati vještinu čitanja.  Ima bogat rječnik, izražava se lako i jezgrovito./ Treba proširivati rječnik.  Usmeno se izražava slikovito i maštovito.  Suzdržan je u usmenom izlaganju.  Vješt je u prepričavanju, pričanju, izvještavanju.  Krasnoslovi pjesmu na visokoj razini.  Uključuje se u rasprave o temama i daje svoj doprinos uz poticaj/ rijetko/povremeno/ uvijek. |
|  |  |
| JEZIČNO IZRAŽAVANJE - **pismeno** | |
|  | Vješt u pisanom oblikovanju vezanog teksta.  Njeguje vlastiti stvaralački izraz.  Naučena pjesnička sredstva prepoznaje i koristi u samostalnim sastavcima.  Točno primjenjuje pravopisna pravila./ Ne primjenjuje pravopisnu norrnu.  Pokazuje bogatstvo rječnika u sastavcima.  Potrebno je bogaćenje  rječnika u sastavcima.  Treba više raditi na postizanju urednosti u pisanju. |

|  |  |
| --- | --- |
| **Sumativno vrednovanje**  JEZIK |  |
| nedovoljan | * programske jedinice nije usvojio * ne sudjeluje, ne prati i ne zapisuje nastavne sadržaje * ne prepoznaje pojave * ne piše domaće zadaće |
| dovoljan | * programske jedinice usvaja djelomice * na učiteljev poticaj sudjeluje u nastavi i zapisuje nastavne sadržaje * prepoznaje pojavu, razlikuje ju od drugih pojava * rijetko piše domaće zadaće rješavajući jednostavnije zadatke |
| dobar | * programske jedinice usvaja većim dijelom * sudjeluje u nastavnom radu na učiteljev poticaj ili poticaj drugih učenika * naučene jezikoslovne sadržaje pamti i reproducira, ali ih neredovito ili teže primjenjuje * definira pojavu potpuno i točno * domaće zadaće piše uglavnom redovito |
| vrlo dobar | * programske jedinice usvaja gotovo potpuno * aktivno sudjeluje u nastavi * uglavnom točno zaključuje povezujući nastavne sadržaje * naučene jezikoslovne sadržaje primjenjuje uglavnom točno * redovito i samostalno piše domaće zadaće |
| odličan | * programske jedinice usvaja na najvišoj razini * aktivno sudjeluje u nastavi * točno i brzo zaključuje povezujući nastavne sadržaje * brzo i točno primjenjuje naučene jezikoslovne sadržaje * redovito i samostalno piše domaće zadaće * često samostalno proširuje znanje koristeći se različitim izvorima informacija |
| KNJIŽEVNOST | |
| nedovoljan | * ne pokazuje zanimanje za nastavu književnosti * ne definira književne pojmove * ne piše zabilješke na satu * ne razlikuje književne vrste, ne razumije pročitani tekst i ne može izraziti doživljaj djela |
| dovoljan | * pokazuje slabo zanimanje u nastavi te sporije čita književni tekst * književno djelo djelomično razumije, a doživljaj je djela na najnižoj razini * uz učiteljevu pomoć tumači književni tekst * definira književne pojmove i stilska izražajna sredstva,ali ih teško uočava |
| dobar | * na učiteljev poticaj sudjeluje u nastavnom satu * književno djelo razumije i doživljava na prosječnoj razini * djelomično tumači književni tekst, prepoznaje i imenuje lakše književne pojmove * razlikuje i imenuje književne vrste, ali teže oblikuje pouku djela * definira stilska izražajna sredstva,ali ih teže prepoznaje u književnom tekstu |
| vrlo dobar | * aktivno sudjeluje u nastavi * književno djelo doživljava na visokoj razini i uočava pouku književnog djela * samostalno tumači književni tekst, razlikuje, imenuje i i uglavnom točno koristi književne pojmove * razlikuje književne vrste te uglavnom točno uočava i imenuje stilska izražajna sredstva |
| odličan | * vrlo aktivno sudjeluje u nastavi književnosti * književno djelo doživljava na najvišoj razini te jasno i precizno oblikuje pouku književnog djela * samostalno tumači književno djelo te točno primjenjuje književne pojmove * razlikuje, točno imenuje i oprimjeruje književne vrste i stilska izražajna sredstva * kreativan je u skupnom radu i stečena iskustva rado dijeli s ostalim učenicima u skupini |
| LEKTIRA | |
| nedovoljan | * ne pokazuje zanimanje za čitanje knjige * ne vlada sadržajem književnog djela * ne pokazuje zanimanje za aktivnosti i interpretaciju književnoga djela * ne vodi dnevnik čitanja i zabilješke o zadanome književnome djelu * ne može izreći dojam o pročitanom djelu |
| dovoljan | * ne poštuje zadani rok za čitanje knjiga, a na sat lektire zaboravlja donijeti dnevnik čitanja pa to čini na nekom od sljedećih sati * nesiguran je u sadržaj književnog djela, a doživljaj je djela na niskoj razini * pokazuje minimalno zanimanje za aktivnosti i interpretaciju književnog djela * vodi osnovne bilješke o pročitanom književnom djelu * nastoji voditi osnovne bilješke o pročitanom djelu * piše bilješke nakon čitanja (određuje temu, mjesto i vrijeme radnje, likove, piše psihološku analizu glavnog lika) * nespretno obrazlaže dojam o pročitanom djelu |
| dobar | * trudi se knjigu pročitati do zadanog roka, a na satu lektire donosi dnevnik čitanja * većim dijelom ovladava sadržajem knjige, a doživljaj je djela na prosječnoj razini * trudi se sudjelovati u aktivnostima i interpretaciji koliko mu dopušta poznavanje sadržaja književnoga djela * vodi osnovne zabilješke o pročitanom književnom djelu * piše bilješke tijekom i nakon čitanja (određuje temu, mjesto i vrijeme radnje, likove, piše psihološku analizu glavnog lika, kratak sadržaj) * zauzima mišljenje prema pročitanom djelu i nastoji ga obrazložiti |
| vrlo dobar | * knjigu čita na vrijeme poštujući zadani rok, a na satu lektire donosi dnevnik čitanja * ovladava sadržajem knjige, a doživljaj je djela na visokoj razini * na satu je aktivan * zainteresiran je za svaki oblik rada i način obrade lektire * u interpretaciji se uglavnom točno koristi književnim pojmovima * u djelu otkriva prenesena značenja * može odrediti poruku književnog djela * promišlja o književnom djelu, uspoređuje ga s ranije pročitanim djelima, osobama ili događajima iz stvarnog života te argumentirano iznosi svoje mišljenje |
| odličan | * knjigu čita na vrijeme poštujući zadani rok, a na satu lektire koristi se dnevnikom čitanja * u potpunosti ovladava sadržajem knjige, a doživljaj je djela na vrlo visokoj razini * ima uredan i kvalitetno napisan dnevnik čitanja u kojemu kritički promišlja o pročitanom djelu * na satu je aktivan i pokazuje vrlo visoku razinu kreativnosti pri analizi književnog djela * zainteresiran je za svaki oblik rada i način obrade lektire * u interpretaciji se točno koristi književnim pojmovima * u djelu otkriva prenesena značenja * može jasno i precizno odrediti poruku književnog djela * pouku, ideju, sadržaj ili književni lik dovodi u suodnos sa stvarnim životom ili drugim književnim djelima zauzimajući stav koji čvrsto i argumentirano brani |
| JEZIČNO IZRAŽAVANJE - **usmeno** | |
| nedovoljan | * ne trudi se izražavati hrvatskim standardnim jezikom i ne prihvaća učiteljevu pomoć * odbija sudjelovati u dramatizacijama i govornim vježbama * nema razvijenu kulturu slušanja i ne poštuje pravila komunikacije * ne vlada u potpunosti tehnikom čitanja i ne želi krasnosloviti |
| dovoljan | * uz učiteljevu pomoć izražava se hrvatskim standardnim jezikom ii ma oskudniji rječnik * pravilno i jasno izgovara glasove, ali sporo čita * teže izražava misli i oblikuje rečenice * poštuje pravila komunikacije * razumije samo jednostavne sadržaje, a tijekom izlaganja često se oslanja na učiteljevu pomoć |
| dobar | * trudi se izražavati hrvatskim standardnim jezikom i ima bogat rječnik * uočava odstupanja od standardnog jezika u govoru drugih osoba, ali često sam griješi u govoru * pravilno i jasno izgovara glasove, uglavnom pravilno naglašava riječi i uglavnom pravilno ostvaruje rečeničnu intonaciju * sudjeluje u dramatizacijama i govornim vježbama * vlada tehnikom čitanja, ali ne razvija vlastiti odnos prema pročitanome pa ga valja usmjeravati * pokazuje nestrpljenje u komunikaciji s drugima pa mora razvijati kulturu slušanja |
| vrlo dobar | * izražava se hrvatskim standardnim jezikom i ima bogat rječnik * pravilno i jasno izgovara glasove,pravilno naglašava riječi i ostvaruje pravilnu rečeničnu intonaciju * rado sudjeluje u dramatizacijama i govornim vježbama * jasno i točno izlaže, trudi se ostvariti komunikacju sa slušateljima * izražajno čita i krasnoslovi |
| odličan | * izražava se hrvatskim standardnim jezikom i ima vrlo bogat rječnik * pravilno i jasno izgovara glasove, pravilno naglašava riječi i ostvaruje pravilnu rečeničnu intonaciju * rado sudjeluje u govornim vježbama u kojima se ističe kreativnost, jasno izlaže i samostalno obrazlaže vlastito mišljenje * ima odlično razvijenu kulturu slušanja i izvrsno komunicira * interpretativno čita tekst na najvišoj razini, ima izvrsno razvijenu sklonost za krasnoslov |
| JEZIČNO IZRAŽAVANJE - **pismeno** | |
| nedovoljan | * ima siromašan rječnik * teško slaže rečenice, a misli su mu često nedorečene i konfuzne * ne pokazuje zanimanje za pisano izražavanje * odbija suradnju i ne trudi se napisati zadani oblik ni uz učiteljevu pomoć |
| dovoljan | * ima slabo razvijen rječnik, ali trudi se ostvariti literarni i novinarski izričaj * uz učiteljevu pomoć piše najjednostavnije oblike pisanog izražavanja * pravopisna i gramatička pravila nedosljedno primjenjuje te uvijek piše ispravak pisanog oblika |
| dobar | * ima razvijen rječnik i trudi se ostvariti literarni i novinarski izričaj * uspješno piše sve oblike pisanog izražavanja s manjim pogreškama u kompoziciji zadanog oblika * pravopisna i gramatička pravila djelomično je usvojio te ih nedosljedno primjenjuje |
| vrlo dobar | * ima bogat rječnik i vrlo je kreativan u literarnom i novinarskom izričaju * vrlo uspješno piše sve oblike pisanoga izražavanja poštujući kompoziciju zadanoga oblika * usvojio je pravopisna i gramatička pravila te ih dosljedno i točno primjenjuje |
| odličan | * ima iznimno bogat rječnik i vrlo je kreativan u literarnom i novinarskom izričaju * izvrsno piše sve oblike pisanoga izražavanja poštujući kompoziciju zadanoga oblika * na najvišoj razini je usvojio pravopisna i gramatička pravila te ih dosljedno i točno primjenjuje |
| MEDIJSKA KULTURA | |
| nedovoljan | * ne pokazuje zanimanje za nastavu medijske kulture * odbija suradnju, ne sudjeluje u radu ni na učiteljev poticaj |
| dovoljan | * na učiteljev poticaj sudjeluje u radu * razlikuje filmske rodove i poznaje neke filmske frste * definira ključne pojmove, ali ne može navesti primjere |
| dobar | * sudjeluje u pripremi i realizaciji nastavnoga sata * prati nastavu medijske kulture i uz učiteljevu pomoć sudjeluje u radu * poznaje filmske rodove i vrste, a filmska izražajna sredstva djelomično prepoznaje * definira ključne pojmove, navodi poznate primjere |
| vrlo dobar | * sudjeluje u pripremi i realizaciji nastavnoga sata * prati, preispituje i promišlja o sadržajima medijske kulture * poznaje i imenuje filmske rodove, vrste i filmska izražajna sredstva * naučeno uglavnom primjenjuje u svim situacijama |
| odličan | * rado sudjeluje u pripremi i realizaciji nastavnoga sata * prati, preispituje i kritički se odnosi prema sadržajima medijske kulture * poznaje i točno imenuje filmske rodove, vrste i filmska izražajna sredstva * naučeno primjenjuje u svim situacijama |

|  |  |  |
| --- | --- | --- |
| **ZAKLJUČNA OCJENA** | OPIS KOMPETENCIJA |  |
| na temelju formativnog vrednovanja | na temelju sumativnog vrednovanja |
| dovoljan | Djelomično savladao nastavne sadržaje. Povremeno dolazi na dopunsku nastavu.. Ulaže trud iako nema sposobnost uočavanja jezičnih zakonitosti. Djelomično se snalazi u interpretaciji književnog djela. Djelomično čita lektiru i neuredno piše. Usmeno izlaže uz vođenje učitelja. Ne poštuje sva pravopisna pravila. | U ispitima znanja većina ocjena je dovoljan.  Djelomično savladao nastavne sadržaje. |
| dobar | Definira pojavu, ali je u primjeni nesiguran. U interpretaciji književnog djela prepoznaje ključne pojmove.U cijelosti čita lektiru. Dobro se snalazi u interpretaciji književnog djela.Bogatijeg rječnika, ali nedostaje maštovitosti pri stvaranju samostalnog vezanog teksta.Ovladao nastavnim sadržajima na nivou definiranja. Na satovima aktivan. Ponekad zanemaruje svoje obveze. | U ispitima znanja većina ocjena je dobar i dovoljan.  Ovladao većinom gradiva. |
| vrlo dobar | Učenik uči s razumijevanjem i marljivo pristupa rješavanju zadataka.Pokazuje zanimanje za književni sadržaj. Ponekad nesiguran u donošenju zaključaka. Uzorno vodi bilješke o pročitanom djelu. Izražava se u skladu s pravogovornom normom i često slikovito. Naučena pjesnička sredstva često primjenjuje u samostalnim sastavcima. U pisanom izrazu poštuje pravopisnu normu. | Iz ispita znanja većina ocjena je vrlo dobar i dobar.  Kontinuiran rad, vlada gradivom, savjesno i samostalno pristupa zadacima i uspješno ih izvršava. |
| odličan | Učenik je vrlo motiviran za usvajanje sadržaja predmeta.Bez teškoća usvaja problemske sadržaje jezika, samostalno izvodi pravila i zaključke, originalan i kreativan u interpretaciji tekstova, razvijen interes za čitanje, marljiv u izvršavanju svih zadataka, bogatoga rječnika, vješt u pisanju i oblikovanju vezanoga teksta. | Iz ispita znanja većina ocjena je odličan i vrlo dobar.  Usvojio gradivo na najvišoj razini.  Zna uspoređivati, suprotstavljati i prepoznavati neizrečene jezične  zakonitosti i književnoteorijske pojmove. |

\*opis kompetencija za pojedinu zaključnu ocjenu mora proizlaziti iz pojedinačnih tablica formativnog i sumativnog vrednovanja tijekom cijele nastavne godine (čl. 11 Pravilnika)

**Sumativna ocjena ne proizlazi nužno iz aritmetičke sredine te učenik ne mora zadovoljiti sve komponente formativnog vrednovanja koje su navedene.**

**Zaključna ocjena proizlazi iz svih elemenata vrednovanja predmeta  tijekom cijele godine s naglaskom na jezik, književnost i izražavanje koji su najbolji pokazatelji usvojenosti znanja i primjene stečenoga znanja u praksi.**

1. ***PRAVILNIK O NAČINU PRAĆENJA I OCJENJIVANJA UČENIKA U OSNOVNOJ I SREDNJOJ ŠKOLI* čl. 16 *-***

   Ako nastavnim planovima i programima Ministarstva nisu propisani pismeni oblici provjeravanja, učenikovo znanje može se pismeno provjeravati jedanput u polugodištu ako planirani godišnji fond nastavnog predmeta iznosi 35 sati, dva (2) puta ako planirani godišnji fond nastavnog predmeta iznosi 70 i više sati, odnosno najviše tri (3) puta u polugodištu ako planirani godišnji fond nastavnog predmeta iznosi 95 i više sati, te ako je izvedbenim nastavnim programom predmeta predviđeno pismeno provjeravanje.

   Višeminutne provjere iz određenog nastavnog sadržaja mogu se provoditi, ali se uspjeh učenika u takvom obliku provjeravanja znanja ne upisuje u rubriku za ocjenjivanje, nego u rubriku bilježaka u imeniku. [↑](#footnote-ref-1)
2. ***PRAVILNIK O NAČINIMA, POSTUPCIMA I ELEMENTIMA VREDNOVANJA UČENIKA U OSNOVNOJ I SREDNJOJ ŠKOLI*** **Čl. 6. - Uvodno ili inicijalno provjeravanje**

   Učitelj/nastavnik može na početku nastavne godine - u svrhu uvida u postignutu razinu kompetencija učenika u pojedinome razrednome odjelu i nastavnome predmetu – provesti uvodno ili inicijalno provjeravanje.

   Svako se inicijalno provjeravanje mora najaviti i provesti do kraja drugoga tjedna od početka nastavne godine, a pisane inicijalne provjere ne ubrajaju se u broj planiranih pisanih provjera iz članka 10. ovoga Pravilnika. [↑](#footnote-ref-2)
3. U nastavku teksta izraz učitelj odnosi se na osobe oba spola. [↑](#footnote-ref-3)